CELEX: 62020TN0308
Language: hu
Date: 2020-05-18 00:00:00
Title: T-308/20. sz. ügy: 2020. május 18-én benyújtott kereset – PL kontra Bizottság

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/30
            
         
      2020. május 18-én benyújtott kereset – PL kontra Bizottság
      (T-308/20. sz. ügy)
      (2020/C 262/41)
      Az eljárás nyelve: francia
      
         Felek
      
      
         Felperes: PL (képviselők: J.Van Rossum és J.-N. Louis ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság 2019. június 25-i, azon határozatát, amely a felperest „szolgálati érdekből”2013. január 1-jei hatállyal a Fejlesztési és Együttműködési Főigazgatóság – EuropeAid Szomszédság igazgatóságának a kelet-jeruzsálemi Pénzügyek, szerződések és könyvvizsgálat egységétől (DEVCO.F5.DEL.West Bank and Gaza Strip.006) áthelyezte a Mobilitáspolitikai és Közlekedési Főigazgatóság brüsszeli MOVE.ENER közös erőforrások igazgatóságára (MOVE.SRD);
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Az első jogalap az EUMSZ 266. cikk megsértésén alapszik, mivel a megtámadott határozat nem tartja tiszteletben a Közszolgálati Törvényszék 2015. április 15-i ítéletének (F-96/13, EU: F: 2015: 29) és a Törvényszék 2018. december 13-i ítéletének (T-689/16, nem tették közzé, EU: T: 2018: 925) rendelkező részét az indokaikra tekintettel, amelyek a határozat szükséges alátámasztását képezik, mivel azok elengedhetetlenek a jogerő pontos értelmének meghatározásához.
               
            
                  2.
               
               
                  A második jogalap az Európai Unió tisztviselői személyzeti szabályzata 2. és 22a. cikkének megsértésén alapszik, mivel a megtámadott határozatot hatáskörrel nem rendelkező hatóság fogadta el, valamint az indokolási kötelezettségnek és a lojális együttműködés kötelezettségének a megsértésén.